প্রধানমন্ত্রীর উদ্বোধন, ভারতীয় রেলপথের সঙ্গে জুড়ল আইজল

ওয়েব ডেস্ক: ভারতীয় রেলপথের (Indian Railways) সঙ্গে যুক্ত হল মিজোরাম (Mizoram। শনিবার সকালে বৈরবি-সাইরাং রেলপথের (Bairabi-Sairang Railway) শুভ উদ্বোধন করলেন প্রধানমন্ত্রী নরেন্দ্র মোদি (PM Narendra Modi)। এই প্রথম ভারতের রেলপথের বিস্তীর্ণ নেটওয়ার্কের সঙ্গে যুক্ত হল মিজোরামের রাজধানী আইজল (Aizwal)। ৮০৭০ কোটি টাকা ব্যয়ে তৈরি হয়েছে প্রজেক্ট। পার্বত্য এলাকায় রেললাইন বসানো বেশ কষ্টসাধ্য কাজ ছিল, অবশেষ তা সম্পন্ন হল। এই রেলপথে রয়েছে ৪৫টি টানেল, ৫৫টি বড় সেতু এবং ৮৮টি ছোট সেতু।

বৈরবি-সাইরাং রেলপথের উদ্বোধনের পর কেন্দ্রীয় মন্ত্রী অশ্বিনী বৈষ্ণ (Ashwini Vaishnaw) জানিয়েছেন, এবার থেকে গুয়াহাটি, কলকাতা এবং দিল্লির মতো দেশের বড় শহরের সঙ্গে দ্রুত যোগাযোগ ব্যবস্থা হয়ে যাবে আইজলের। বৈষ্ণ আরও জানান, প্রধানমন্ত্রী মোদি তিনটি ট্রেনেরও উদ্বোধন করবেন। এর মধ্যে একটি রাজধানী এক্সপ্রেস যা আইজল থেকে নয়াদিল্লি যাবে। কেন্দ্রীয় মন্ত্রীর মতে, নতুন রেলপথের সাহায্যে মিজোরামে পর্যটনে জোয়ার আসবে, হোমস্টেগুলি জনপ্রিয় হয়ে উঠবে এবং আরও নতুন কর্মসংস্থান তৈরি হবে।

আরও পড়ুন: রাষ্ট্রপুঞ্জের অধিবেশনে প্যালেস্তাইনের পক্ষে ভোট দিল ভারত!

তবে অকুস্থলে গিয়ে উদ্বোধন করতে পারেননি মোদি। খারাপ আবহাওয়ার জন্য তিনি আইজলে পৌঁছতে পারেননি। তার জন্য মিজোরামের মানুষের কাছে ক্ষমা চেয়ে মোদি জানান, যেতে না পারলেও সেখানকার মানুষের উষ্ণতা এবং ভালোবাসা অনুভব করতে পারছেন তিনি। মোদি এও বলেন, স্বাধীনতার লড়াই হোক কিংবা দেশনির্মাণ, মিজোরামের মানুষ সবসময় এগিয়ে এসে অবদান রেখেছেন।

দেখুন অন্য খবর: